Tallinnas, 06.04.2023. a.

**VOLIKIRI NR. 1439**

Käesolevaga volitab Tariston AS, registrikood 10887843, asukoht Toompuiestee 35, Tallinn, mida esindab seaduse ja põhikirja alusel juhatuse esimees Kaspar Kaldjärv, ehitusvaldkonna juhti

**Kristjan Toome`t, isikukoodiga 37908074240**

volitaja nimel teostama alljärgnevaid tehinguid ja toiminguid:

- sõlmima, täitma, muutma ja/või lõpetama volitaja nimel tööde tellijana töövõtulepinguid ehitustööde ja/või projekteerimistööde teostamiseks summas kuni 300 000.- (kolmsada tuhat) eurot ilma km-ta;

- sõlmima, täitma, muutma ja/või lõpetama volitaja nimel üürilepinguid/rendilepinguid kinnisasjade/vallasasjade üürile/rendile võtmiseks summas kuni 10 000.- (kümme tuhat) eurot ilma km-ta ning nende lepingute esemete otsest valdust üürileandjalt/ rendileandjalt vastu võtma ja lepingu lõppemisel lepingute esemete otsese valdust üürileandjale/rendileandjale tagastama;

- sõlmima, täitma, muutma ja/või lõpetama volitaja nimel konsultatsioonilepinguid konsultatsioonide tellimiseks summas kuni 5 000.- (viis tuhat) eurot ilma km-ta;

- sõlmima, täitma, muutma ja/või lõpetama volitaja nimel ostulepinguid vallasasjade ostmiseks summas kuni 300 000.- (kolmsada tuhat) eurot ilma km-ta ja võtma vastu volitaja nimel ostulepingute objektiks olevate vallasasjade valduse ja omandi;

- sõlmima, täitma, muutma ja/või lõpetama volitaja nimel ehitusobjektil ehitustööde teostamiseks vajalikke liitumislepinguid;

- taotlema volitaja nimel ehitusobjekti tööde teostamiseks vajalikke kooskõlastusi erinevates ametiasutustes. Volikirjas lubatud tehingutes ja toimingutes on volitatu õigustatud nõudma, saama ja esitama kõiki volitaja nimel tehtavate toimingute sõlmimiseks/muutmiseks/lõpetamiseks vajalikke dokumente, taotlusi, väljavõtteid, ärakirju ja avaldusi.

**Volikiri on kehtiv alates selle alguses märgitud kuupäevast, sõltumata võimalikust hilisemast**

**allkirjastamise hetkest ja kehtib kuni 31.12.2024. a.**

Volikiri on välja antud edasivolitamise õiguseta.

*/allkirjastatud digitaalselt/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaspar Kaldjärv

Tariston AS

Juhatuse esimees